Diari Oficial de la Generalitat Valenciana


Sumari del DOGV 4152, del 20-12-2001 (2001/12050)

RESOLUCIÓ de 12 de desembre de 2001, de la Direcció General per als Recursos Humans, per la qual convoca un concurs de trasllats voluntari per a cobrir places de facultatius especialistes d'àrea d'institucions sanitàries dependents de la Conselleria de Sanitat, de les especialitats de farmàcia hospitalària, obstetrícia i ginecologia i otorinolaringologia.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4152

Data del DOGV
:   20-12-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/12330


Data del document
:   12-12-2001

Organisme emissor
:   Conselleria de Sanitat

Tipus de document
:   Resolució

Descriptors 

:   * farmacèutic
    * concurs administratiu
    * metge

RESOLUCIÓ de 12 de desembre de 2001, de la Direcció General per als Recursos Humans, per la qual convoca un concurs de trasllats voluntari per a cobrir places de facultatius especialistes d'àrea d'institucions sanitàries dependents de la Conselleria de Sanitat, de les especialitats de farmàcia hospitalària, obstetrícia i ginecologia i otorinolaringologia. [2001/X12251]
  
A l'empara del que disposa la Llei 30/1999, de 5 d'octubre, de Selecció i Provisió de Places de Personal Estatutari dels Serveis de Salut.
  
Fent ús de les competències delegades per l'article 3.n de l'Ordre de 18 de febrer de 2000, de la Conselleria de Sanitat, per la qual es deleguen atribucions en matèria de contractació administrativa, gestió econòmica i gestió de personal, en diversos òrgans de la conselleria, resolc convocar un concurs voluntari de trasllats per a cobrir places de facultatius especialistes d'àrea d'institucions sanitàries dependents de la Conselleria de Sanitat, de les especialitats de farmàcia hospitalària, obstetrícia i ginecologia i otorinolaringologia.
  
Bases de la convocatòria
  
1. Normes generals
  
1.1 Es convoquen per a proveir-les, per concurs de trasllats, places vacants de facultatius especialistes d'àrea d'institucions sanitàries dependents de la Conselleria de Sanitat, de les especialitats de farmàcia hospitalària, obstetrícia i ginecologia i otorinolaringologia, que s'especifiquen en l'annex I d'aquesta convocatòria. Es podran sol·licitar, per ordre de preferència dins l'especialitat corresponent, totes les places que resulten d'interés per als concursants, sense perjudici del que disposa la base 2.4 de la present convocatòria.
  
1.2 El concurs es regirà per les presents bases i pel que disposa la Llei 30/1999, de 5 d'octubre, de Selecció i Provisió de Places de Personal Estatutari dels Serveis de Salut.
  
2. Requisits que han de tenir els concursants
  
2.1 Podrà participar en aquest concurs de trasllats el personal estatutari fix amb nomenament en propietat en la categoria i l'especialitat a la qual es concursa, siga quin siga el servei de salut del qual depenga.
  
2.2 Els concursants hauran d'estar en alguna de les situacions administratives següents:
  
a) Servei actiu o amb reserva de plaça.
  
b) En situació distinta a la d'actiu i sense reserva de plaça.
  
2.3 A més dels anteriors, seran requisits per a ser admesos en el concurs:
  
a) El personal en actiu o amb reserva de plaça haurà d'haver pres possessió de la seua plaça actual o de la que té reservada almenys un any abans de la data en què finalitze el termini de presentació de sol·licituds per a participar en el present concurs.
  
b) El personal en situació distinta de la d'actiu i sense reserva de plaça ha de tenir els requisits necessaris per al seu reingrés al servei actiu l'últim dia del termini de presentació de sol·licituds.
  
2.4 Els concursants que hagueren obtingut el seu reingrés a una plaça amb caràcter provisional estan obligats a participar en el present concurs de trasllats. En el supòsit que no hi obtinguen plaça, havent sol·licitat totes les convocades de la seua mateixa modalitat d'Atenció Especialitzada en la seua àrea de salut, podran optar per obtenir una nova destinació provisional o per passar a la situació d'excedència voluntària. No obstant això, aquests concursants en situació de reingrés provisional podran també sol·licitar, a més de les de la seua pròpia àrea de salut, qualsevol altra de les oferides i en l'ordre que estimen oportú.
  
Si no hi participen, o no han resultat adjudicataris sense haver sol·licitat totes les places convocades de la seua mateixa modalitat d'Atenció Especialitzada en la seua àrea de salut, això ocasionarà ser declarats d'ofici en situació d'excedència voluntària, i hauran d'estar-hi almenys un any abans de poder sol·licitar un altre reingrés provisional o de participar en un concurs de trasllats posterior.
  
2.5 Els requisits exigits per a participar en aquest concurs han de mantenir-se al llarg de tot el procés, és a dir, fins al moment de la presa de possessió en la plaça de nova adjudicació.
  
3. Sol·licituds
  
3.1 Cada concursant ha d'omplir la sol·licitud ajustant-se necessàriament al model publicat com a annex III. Igualment, han d'omplir el full de petició de plaça segons el model publicat com a annex IV, indicant per ordre de preferència les destinacions que sol·liciten.
  
3.2 Les sol·licituds, adreçades al director general per als Recursos Humans i ben emplenades, es podran presentar en les unitats de registre de les dependències administratives següents:
  
- 03261 Alacant: c/ Girona, núm. 26
  
- 03390 Alcoi: av. País Valencià, núm. 33
  
- 12647 Castelló de la Plana: c/ Hort dels Soguers, núm. 12
  
- 46125 València: Gran Via de Ferran el Catòlic, núm.
  
o mitjançant qualsevol de les formes previstes en la Llei de Règim Jurídic de les Administracions Públiques i del Procediment Administratiu Comú. Tant en la instància com en el full de petició de places ha de figurar el segell de registre. L'original quedarà en poder de l'administració i una còpia serà per a les persones interessades, com a justificant.
  
3.3 El termini de presentació de sol·licituds serà d'un mes comptador des de l'endemà de la publicació d'aquesta convocatòria en el Diari Oficial de la Generalitat Valenciana. Si l'últim dia del termini és inhàbil, s'entendrà prorrogat al primer dia hàbil següent.
  
3.4 Durant el termini de presentació de sol·licituds els concursants podran retirar-les o modificar-les mitjançant una altra instància, que anul·larà totalment les anteriors.
  
3.5 Una vegada acabat el termini de presentació de sol·licituds i fins a l'acabament del termini per a formular reclamacions contra la resolució provisional del concurs, els concursants podran desistir de la seua sol·licitud. Els concursants en situació de reingrés provisional que desistisquen de la seua participació en el concurs de trasllats seran declarats d'ofici en la situació d'excedència voluntària.
  
3.6 La consignació de dades falses en la instància, o en la documentació aportada pels aspirants, comportarà l'exclusió del concurs i la nul·litat de la plaça adjudicada, si és el cas, sense perjudici de les mesures legals que corresponguen.
  
3.7 El domicili que figure en la instància es considera l'únic vàlid per a notificacions, i són responsabilitat exclusiva del concursant tant les errades en la consignació del domicili com la comunicació a aquesta Direcció General per als Recursos Humans de qualsevol canvi del domicili.
  
4. Documentació
  
4.1 Juntament amb la sol·licitud, tots els concursants han d'aportar:
  
a) Fotocòpia del document nacional d'identitat.
  
b) Fotocòpia compulsada del nomenament per a l'exercici de plaça en propietat en la categoria a què es concursa.
  
c) Fotocòpia compulsada de qualsevol altre nomenament del qual es pretenguen fer valer els serveis prestats segons el barem que figura en l'annex II d'aquesta convocatòria.
  
d) Per a la valoració dels mèrits previstos en els apartats 1, 3.2, 3.3 i 3.5 del barem: certificació original o còpia compulsada dels serveis prestats, amb expressió de la categoria, expedida pel gerent o director de gestió de la institució que corresponga.
  
e) Per a la valoració dels mèrits previstos en els apartats 3.1 i 3.4 del barem: original o còpia compulsada de la certificació o diploma corresponent.
  
f) Per a la valoració dels coneixements de valencià: original o còpia compulsada de la certificació o diploma expedit o homologat per la Junta Qualificadora de Coneixements de Valencià.
  
4.2 Els concursants que es troben en situació de servei actiu o amb reserva de plaça han d'aportar, a més de la documentació citada en l'apartat 4.1:
  
Fotocòpia compulsada del document en què figure la diligència de presa de possessió de l'última plaça exercida en propietat.
  
4.3 Els concursants en situació d'excedència han d'aportar, a més de la documentació citada en l'apartat 4.1:
  
Fotocòpia compulsada de la resolució de la concessió de l'excedència.
  
4.4 Els concursants en situació de reingrés al servei actiu amb caràcter provisional han d'aportar, a més de la documentació citada en l'apartat 4.1:
  
Fotocòpia compulsada de la resolució de reingrés al servei actiu amb caràcter provisional.
  
4.5 El còmput de temps de serveis prestats a què es refereix el barem acabarà el dia de la publicació de la present convocatòria en el Diari Oficial de la Generalitat Valenciana.
  
4.6 La comissió de valoració, que només podrà valorar la documentació ben acreditada i aportada en temps i forma, podrà requerir-ne qualsevol aclariment. Quan el requeriment no siga atés no es valorarà el mèrit corresponent. La comissió de valoració podrà també sol·licitar als aspirants una còpia traduïda dels documents que al·leguen quan estiguen redactats en idiomes diferents dels oficials de la Comunitat Valenciana.
  
4.7 Seran desestimats, sense cap més tràmit, els documents que continguen alguna esmena, ratllada o raspadura, sempre que no es troben salvats amb una firma.
  
5. Evolució del concurs
  
5.1 Llista provisional d'admesos
  
Acabat el termini de presentació d'instàncies, el director general per als Recursos Humans publicarà, en els taulers d'anuncis de la seu central de la Conselleria de Sanitat, una resolució que aprovarà la llista provisional d'aspirants admesos i exclosos, i consignarà, si és el cas, la causa de l'exclusió.
  
Els concursants disposaran d'un termini de deu dies hàbils a partir de l'endemà de la data de la publicació de la resolució esmentada a fi d'esmenar la falta o aportar la documentació preceptiva en el cas que la sol·licitud d'admissió no tinguera els requisits exigits en la convocatòria, d'acord amb el que estableix l'article 71 de la Llei de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999.
  
5.2 Llista definitiva d'admesos
  
Acabat el termini esmentat en la base anterior, vistes les al·legacions i esmenats els defectes si cal, es publicarà la llista definitiva d'admesos i exclosos de la mateixa manera que la llista provisional.
  
6. Comissió de valoració
  
La comissió de valoració és l'òrgan col·legiat que té com a missió l'avaluació dels mèrits del personal que concursa i en general l'execució de la present convocatòria, i resol sobre l'adjudicació dels llocs convocats, d'acord amb el que disposa la convocatòria i altres normes d'aplicació. Les resolucions de la comissió de valoració vinculen ella mateixa i l'administració.
  
La comissió de valoració tindrà la consideració d'òrgan col·legiat de l'administració i, com a tal, estarà sotmesa a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999. Els seus membres estaran sotmesos a les causes d'abstenció i recusació que preveu la llei esmentada i seran nomenats pel subsecretari per als Recursos de Sanitat, per la competència atribuïda per l'article 1.1.b) de l'Ordre de 18 de febrer de 2000, de la Conselleria de Sanitat, per la qual es deleguen atribucions en matèria de gestió de personal en diversos òrgans de la conselleria.
  
Els integrants de la comissió de valoració, el nombre dels quals serà de 8 membres, inclosos el president i el secretari, han de ser personal fix de les administracions públiques que pertanya a un grup de titulació igual o superior a la requerida per als llocs de treball convocats i almenys la meitat més un dels d'ells haurà de tenir una titulació corresponent a la mateixa àrea de coneixements dels llocs convocats.
  
Formaran part d'aquesta comissió de valoració dos representants proposats per les organitzacions sindicals en els termes que es fixen en els pactes a què es refereix la Llei 9/1987, de 12 de juny, que hauran de tenir els requisits establits en el punt anterior.
  
7. Resolució del concurs
  
7.1 Les places seran adjudicades als concursants d'acord amb el barem de mèrits que figura com a annex II d'aquesta convocatòria.
  
7.2 Acabat el termini de presentació de sol·licituds, a la vista de les places sol·licitades pels concursants, així com dels mèrits que han acreditat, la comissió de valoració aprovarà la resolució provisional del concurs, que es farà pública en els taulers d'anuncis de la seu central de la Conselleria de Sanitat.
  
7.3 Les persones interessades disposaran del termini de quinze dies comptadors des de la publicació per a formular reclamacions contra la resolució provisional.
  
7.4 Les reclamacions formulades contra la resolució provisional seran rebutjades o admeses per mitjà de la resolució definitiva, que l'aprovarà l'autoritat convocant i es publicarà en el Diari Oficial de la Generalitat Valenciana.
  
7.5 La publicació de la resolució definitiva servirà de notificació a les persones interessades, i s'iniciaran des d'aquesta publicació els terminis establits per tal que els organismes afectats efectuen les actuacions administratives que pertoquen.
  
7.6 Les destinacions adjudicades seran irrenunciables, llevat que aquesta renúncia estiga motivada per l'obtenció de plaça en virtut de la resolució d'un procediment de mobilitat voluntària convocat per una altra administració pública d'acord amb el que estableix l'article 11.4 de la Llei 30/1999, de 5 d'octubre, de Selecció i Provisió de Places de Personal Estatutari dels Serveis de Salut.
  
7.7 Si en qualsevol moment del procés de concurs la comissió de valoració s'assabenta que algun dels aspirants no té la totalitat dels requisits exigits, haurà de requerir-li'n l'acreditació. Si no s'hagueren acreditat en el termini de deu dies hàbils següents a la notificació del requeriment, la comissió de valoració realitzarà una proposta d'exclusió de l'aspirant al director general per als Recursos Humans, el qual, amb les verificacions prèvies, dictarà una resolució motivada que excloga l'aspirant del concurs. Aquesta resolució es podrà impugnar de la manera que estableix la base 10.
  
8. Presa de possessió
  
8.1 Els concursants que obtinguen plaça han de cessar en la que, si és el cas, ocupen, dins dels tres dies hàbils següents al de la publicació de la resolució definitiva.
  
8.2 La presa de possessió de la nova plaça haurà d'efectuar-se dins dels tres dies següents al del cessament, si les places són de la mateixa localitat; en el termini de quinze dies, si són de distinta localitat, i en la mateixa àrea de salut, o en el termini d'un mes, si pertanyen a distinta localitat i àrea de salut.
  
8.3 En el cas que l'adjudicació de plaça comporte el reingrés al servei actiu, el termini de presa de possessió serà d'un mes, comptador des de la publicació de la resolució definitiva del concurs.
  
8.4 El termini de possessió s'iniciarà quan acabe el permís o llicència que, si és el cas, li haja sigut concedit a la persona interessada, llevat que per causes justificades s'acorde la suspensió del permís o llicència.
  
8.5 Excepte quan la resolució del concurs implique el reingrés al servei actiu, el termini de presa de possessió i, si és el cas, la seua pròrroga, tindrà la consideració de servei actiu, i es percebran els havers corresponents amb càrrec a la plaça de destinació.
  
8.6 Segons el que disposa l'article 11.4 de la Llei 30/1999, de 5 d'octubre, de Selecció i Provisió de Places de Personal Estatutari dels Serveis de Salut, s'entendrà que sol·licita l'excedència voluntària per interés particular com a personal sanitari, i serà declarat en tal situació la persona que no s'incorpore a la destinació obtinguda com a conseqüència de la resolució del concurs de trasllats dins dels terminis establits o de les seues pròrrogues que legalment o reglamentàriament pertoquen. No obstant això, si hi ha causes prou justificades, així apreciades amb l'audiència prèvia de la persona interessada, podrà deixar-se sense efecte aquesta situació. En tal cas, la persona interessada haurà d'incorporar-se a la nova destinació tan prompte com desapareguen les causes que en el seu moment ho van impedir.
  
8.7 Els concursants que no obtinguen plaça en aquest concurs es mantindran en la situació i destinació que tinguen, tret dels reingressats provisionals que, sempre que hagen sol·licitat totes les places convocades de la seua mateixa modalitat en la seua àrea de salut, podran optar per obtenir una nova destinació provisional en alguna de les places que resulten vacants com a conseqüència de la resolució del concurs, o per passar a la situació d'excedència voluntària.
  
9. Publicitat
  
Llevat dels casos en què expressament es determine el contrari, les publicacions de les diferents actuacions relatives a la convocatòria es faran en el tauler d'anuncis de la seu central de la Conselleria de Sanitat, i els terminis corresponents comptaran a partir de la data de la diligència d'exposició en l'esmentat tauler d'anuncis de l'acte en qüestió. No obstant això, i exclusivament per a informar els concursants, s'enviaran còpies de les publicacions a les direccions territorials de la Conselleria de Sanitat a Alacant, Castelló de la Plana, València i a la Gerència d'Alcoi. La comissió de valoració podrà determinar la conveniència d'utilitzar altres mitjans exclusivament per a informació.
  
10. Recursos
  
La present convocatòria, les seues bases i tots els actes administratius que dicte el director general per als Recursos Humans per dur-la a terme, podran ser impugnats per les persones interessades mitjançant la interposició del recurs contenciós administratiu davant el Jutjat Contenciós Administratiu de València, en el termini de dos mesos, comptadors des de la publicació de l'acte recorregut, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i potestativament podran interposar el recurs de reposició, en el termini d'un mes, d'acord amb els articles 116 i 117 de la Llei 30/1992, esmentada adés, segons la redacció modificada per la Llei 4/1999.
  
Tot això sense perjudici que s'utilitze qualsevol altre recurs que per al seu dret estime convenient.
  
València, 12 de desembre de 2001.- El director general per als Recursos Humans: José Cano Pascual.
  
ANNEX II
  
Barem de mèrits
  
1. Valoració del treball fet
  
1.1 Per cada mes de serveis prestats en propietat en serveis jerarquitzats d'institucions sanitàries gestionades o administrades per les entitats gestores de la Seguretat Social o en institucions amb programa acreditat per a la docència per la corresponent comissió nacional o en institucions sanitàries d'un país estranger realitzades mitjançant un conveni o acords d'assistència sanitària amb el país l'exercici del qual haja sigut expressament autoritzat al facultatiu en qüestió pel Ministeri de Sanitat i Consum, en l'especialitat de què es tracte (puntuació màxima 7 punts): 0,1 punts
  
1.2 Per cada mes de serveis prestats en propietat en serveis no jerarquitzats d'institucions sanitàries de la Seguretat Social en l'especialitat corresponent (puntuació màxima 7 punts): 0,1 punts
  
1.3 Per cada mes de serveis prestats com a interí, contractat o eventual en els serveis jerarquitzats de la Seguretat Social en l'especialitat de què es tracte (puntuació màxima 7 punts): 0,1 punts
  
1.4 Per cada mes de serveis prestats com a interí, contractat o eventual en els serveis no jerarquitzats de la Seguretat Social en l'especialitat de què es tracte (puntuació màxima 7 punts): 0,1 punts
  
(La suma dels apartats 1, 2, 3 i 4 no podrà excedir 7 punts.)
  
1.5 Per cada període de 4 anys prestats en propietat en serveis jerarquitzats d'institucions del Sistema Nacional de Salut en l'especialitat de què es tracte (puntuació màxima 6 punts):
  
a) com a cap de secció: 1,5 punts
  
b) com a cap de servei: 2 punts
  
1.6 Per portar més de cinc anys complets amb plaça en propietat com a facultatiu especialista dels serveis jerarquitzats de la Seguretat Social o d'hospitals amb programa acreditat per a la docència per la comissió nacional per a l'especialitat, en l'especialitat de què es tracte (puntuació màxima 1,5 punts):
  
De 5 a 9 anys 0,5 punts
  
De 10 a 14 anys 1 punt.
  
15 anys o més 1,5 punts.
  
Aquests tres apartats són excloents entre si.
  
2. Plaça en propietat
  
2.1 Catedràtic de la universitat (Medicina, Farmàcia o Estomatologia) de l'especialitat de què es tracte: 8 punts
  
2.2 Professor titular de la universitat (Medicina, Farmàcia o Estomatologia) de l'especialitat que es tracte: 7 punts
  
2.3 Cap de departament o servei, amb nomenament en propietat, dels serveis jerarquitzats de la Seguretat Social o d'hospitals amb programa acreditat per a la docència per la comissió nacional de l'especialitat de què es tracte: 8 punts
  
2.4 Cap de secció, amb nomenament en propietat, dels serveis jerarquitzats de la Seguretat Social o d'hospitals amb programa acreditat per a la docència per la comissió nacional de l'especialitat de què es tracte: 7 punts
  
2.5 Facultatiu especialista d'àrea (metge adjunt), farmacèutic, químic o biòleg, amb nomenament en propietat dels serveis jerarquitzats de la Seguretat Social o d'hospitals amb programa acreditat per a la docència per la comissió nacional de l'especialitat de què es tracte: 6 punts
  
2.6 Metges o farmacèutics inspectors per oposició, del cos sanitari de la Seguretat Social per a l'especialitat de medicina preventiva els primers i per a places de farmàcia hospitalària els segons: 6 punts
  
(La puntuació compresa des del punt 2.1 al 2.6 és excloent.)
  
3. Altres activitats
  
3.1 Per treballs científics i d'investigació publicats i aportacions a reunions científiques sobre l'administració o l'especialitat de què es tracte (puntuació màxima 3 punts)
  
 Regional Nacional Internacional
  
Publicacions originals x 0.5= x 1= x 3=
  
Revisions x 0.35= x 0.7= x 1.4=
  
Cas x 0.15= x 0.3= x 0.6=
  
Carta x 0.05= x 0.1= x 0.2=
  
Comunicacions x 0.1= x 0.2= x 0.4=
  
Ponència o conferència x 0.2= x 0.4= x 0.8=
  
Llibre o capítol de llibre x 0.35= x 0.7= x 1.4=
  
Total
  
3.2 Facultatiu amb plaça en propietat, per haver exercit serveis en exclusivitat en les administracions públiques fent funcions d'ordenació, planificació i gestió sanitària amb nomenament específic. Per cada mes: 0,1 punts (puntuació màxima 2 punts)
  
3.3 Professor associat en ciències de la salut en hospitals amb conveni específic amb una universitat i amb programa de docència pregrau: 1 punt.
  
3.4 Per assistència a cursos d'una duració igual o superior a 40 hores lectives sobre l'administració sanitària o l'especialitat de què es tracte (puntuació màxima 1 punt)
  
- Per cada curs de duració entre 40 i 80 hores lectives: 0,1 punts
  
- Per cada curs de duració entre 81 i 160 hores lectives: 0,3 punts
  
- Per cada curs de duració superior a 161 hores lectives: 0,6 punts
  
3.5 Per haver complit un any com a component de les comissions de control de qualitat acreditades d'institucions sanitàries aportant certificat del director. Per cada any: 0,1 punts (puntuació màxima 1 punt)
  
Coneixements de valencià
  
El coneixement del valencià es valorarà d'acord amb la possessió del certificat expedit o homologat per Junta Qualificadora de Coneixements de Valencià:
  
Certificat de coneixements orals: 0,25 punts
  
Certificat de grau elemental: 0,50 punts
  
Certificat de grau mitjà: 1 punt
  
Certificat de grau superior: 2 punts
  
Només tindrà valor el certificat de més grau de coneixement.
  
Criteris d'interpretació del barem:
  
En cas d'igualtat en la puntuació total, es resoldrà a favor de l'aspirant amb major puntuació en el punt 1 del barem, en cas d'empat es resoldrà a favor de l'aspirant amb major antiguitat amb plaça en propietat en l'especialitat de què es tracte.